สังคมข่าวหุ้น
*ดัชนีหุ้นไทยปิดตลาด 1,585.23 จุด เพิ่มขึ้น 16.73 จุด มูลค่าการซื้อขาย 61,992 ล้านบาท ตลาดหุ้นไทยรีบาวด์ตามตลาดภูมิภาค ในเชิงกลยุทธ์ดัชนีรีบาวด์ ถือเป็นจังหวะขายทำกำไรระยะสั้น แนวโน้มทิศทางวันนี้ ประเมินกรอบแนวรับ 1,570-1,565 จุด ส่วนแนวต้าน 1,590 จุด
7 ม.ค. 2563

เล็กเซียวหงส์
*ดัชนีหุ้นไทยปิดตลาด 1,585.23 จุด เพิ่มขึ้น 16.73 จุด มูลค่าการซื้อขาย 61,992 ล้านบาท ตลาดหุ้นไทยรีบาวด์ตามตลาดภูมิภาค ในเชิงกลยุทธ์ดัชนีรีบาวด์ ถือเป็นจังหวะขายทำกำไรระยะสั้น แนวโน้มทิศทางวันนี้ ประเมินกรอบแนวรับ 1,570-1,565 จุด ส่วนแนวต้าน 1,590 จุด
*BAM แรงเร้าใจจริง ๆ ช่วงเพียง 2 วันขึ้นมาเกือบ 10% บ้างก็บอกว่าได้แรงหนุนเศรษฐกิจทรุด NPL เพิ่ม นั่นถือเป็นโอกาสแสวงกำไรของ BAM แต่ในมุมตรงข้ามบ้างก็บอกว่า “พื้นฐานดีแต่ว่าราคาเต็มมูลค่าแล้ว” อีกมุมกดสัญญาณเตือนว่า กำไรปีนี้อาจเจอแรงกดดัน เหตุต้องจ่ายภาษีนิติบุคคล (เดิมไม่ต้องเสียภาษี) หลายมุมมอง หลากความคิดกันไป แต่ที่แน่ ๆ สัปดาห์หน้าหมดแคมเปญ “กรีนชูออปชั่น” แล้วนะคร้าบ
*BEM ปิดดีลเป็นที่เรียบร้อย รอเพียงครม.ไฟเขียวการ “ต่อสัมปทานและยุติข้อพิพาท” จะได้มีการเซ็นสัญญาฉบับใหม่ซะที งานนี้กทพ.ได้แก้ปัญหาชีวิตตัวเอง “ให้ต่อสัญญาดีกว่าจ่ายเงิน” พร้อมสังเวยเก้าอี้ของ “สุชาติ ชลศักดิ์พิพัฒน์” ผู้ว่ากทพ. ที่ต้องสละเก้าอี้ไป ส่วน BEM แม้ไม่ได้ “เงินก้อนโต” เข้ามา..แต่ก็นั่ง “ตีขิม” เก็บค่าผ่านทางแบบยาว ๆ ไป..เอาน่ะอย่างน้อย “ไม่ต้องค้าความ” กันอีกต่อไป
*BTS น่าสนใจตัวเลขงบไตรมาส 3/2563 ดูแล้วน่าจะได้เห็นกำไรเกิน 1,000 ล้านบาท นั่นทำให้กำไรทั้งปีเกิน 4,000 ล้านบาท อย่างไม่ต้องสงสัย..ที่น่าสนใจ “โครงการสายสีส้มตะวันตก” มูลค่า 100,000 ล้านบาท แอบได้ยินมาว่ากลุ่ม BGSR (BTS-GULF-STEC-RATCH) มีแผนเข้าร่วมประมูลด้วย…แหม๊..แค่เห็นชื่อพันธมิตร..ก็หนาวกันเป็นแถวกันแล้ว..!!
*MTC ช่วงนี้น่าเสียวไส้..ว่ากันว่าช่วงเดือนกุมภาพันธ์ กองทุนจะมีการปรับพอร์ตหุ้น MTC ครั้งใหญ่ นั่นหมายถึงเกิดปรากฏการณ์ “เทขายหุ้น” ออกมา..ด้วยเหตุที่การเติบโตของกำไรเริ่มถดถอยนั่นเอง..น่าจับตาว่าจะมีใคร “ขายพ่วงหรือรอให้ร่วงแล้วเก็บ” อย่างไรหรือไม่ แต่ที่แน่ ๆ SAWAD น่าจะเข้ามาแทนที่..เอ้า.! เท็จจริงเป็นเช่นไรรอดูกันต่อไป
*IMH หุ้นน้องใหม่..ดูเสียศูนย์ไปเลย หลังหลุดจองราคารูดไม่หยุด ล่าสุดเหลือแค่ 3.18 บาท จากราคาไอพีโอ 6.00 บาท ซ้ำร้ายกว่านั้น..!! “วิชัย เบญจพลาพร” ซีเอฟโอยื่นใบลาออก..ทั้ง ๆ ที่หุ้นเข้าเทรดไม่ถึงเดือน จึงอดจิตนาการไม่ได้ว่าเกิดอะไรขึ้นกับ IMH หรือไม่..!? แต่เห็นชื่อ “วิชัย เบญจพลาพร” ก็นึกถึงตำนานหุ้น LIVE ในอดีตขึ้นมาทันที.!?
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น